শেরেবাংলা নগর থানার ওসি রিয়াজ রহমান জানান, বাসার গৃহকর্মী দুপুরে লাশ দেখে নিরাপত্তারক্ষীকে খবর দেয়। ঘটনাস্থলের অবস্থা দেখে মনে হচ্ছে সকালেই হত্যাকাণ্ডের ঘটনা ঘটেছে। ওসি আরও জানান, বাসার এক নিরাপত্তাকর্মী সকালে মিল্টনের এক বন্ধুকে বাসা থেকে দ্রুত বেরিয়ে মোটরসাইকেলে চলে যেতে দেখেছেন। তাকে খোঁজা হচ্ছে বলে ওসি জানান। কেন এই হত্যাকাণ্ড সেই কারণ খুঁজে  বের করার জন্য তদন্ত শুরু হয়েছে। হত্যাকারীরা বাসা থেকে কোনো কিছু নিয়ে গেছে কিনা তাও খতিয়ে দেখা হচ্ছে বলে ওসি জানান।